**Pranešimas žiniasklaidai**

2025 m. gegužės 2 d.

**„Citadele“ bankas stipriai pradėjo 2025 metus: augantis finansavimas ir skaitmeninės paslaugos**

**„Citadele“ bankas skelbia apie stiprią 2025 m. pradžią, pabrėždamas augantį vaidmenį skatinant ekonomikos plėtrą ir skaitmenines inovacijas Baltijos šalyse. Per pirmąjį ketvirtį naujo finansavimo privatiems, smulkiojo, vidutinio ir stambiojo verslo klientams apimtys pasiekė 350 mln. eurų – 36 proc. daugiau nei pernai tuo pačiu laikotarpiu. Iš šios sumos 46 mln. eurų skirta projektams, susijusiems su žaliąja ir pereinamojo laikotarpio ekonomika.**

„Gyvename pasaulyje, kuriame neapibrėžtumas tapo kasdienybe, todėl stabilumas ir pažanga yra svarbesni nei bet kada anksčiau. Sutelkdami dėmesį į savo klientus – padėdami jiems augti, prisitaikyti ir drąsiai planuoti ateitį – išlaikome tvirtą augimo tempą. Nesvarbu, ar finansuojame žaliąjį būstą, ar siūlome patogius mokėjimus mobiliuoju telefonu, mes siekiame kurti ilgalaikę vertę ir stiprinti Baltijos šalių gyventojų bei verslų galimybes“, – sako Rūta Ežerskienė, „Citadele“ banko generalinė direktorė ir valdybos pirmininkė.

**Skaitmeninių paslaugų plėtra ir inovacijos**

Pirmąjį 2025 m, ketvirtį „Citadele“ siekė užtikrinti vienodą skaitmeninių paslaugų prieinamumą visose Baltijos šalyse. Vienas iš pagrindinių pasiekimų – Lietuvoje pradėjusi veikti mokėjimų pagal mobiliojo telefono numerį funkcija. Estijoje įdiegta partnerių API sąsaja vartojimo paskoloms, pagerinusi klientų prieigą prie finansavimo internetu.

„Citadele“ banko mobilioji programėlė sulaukė dar didesnio vartotojų pasitenkinimo – jos reitingas pakilo iki 4,8 balo. Tai atspindi banko siekį kurti intuityvias, patikimas ir klientų lūkesčius atitinkančias skaitmenines paslaugas.

**Finansavimo augimas visuose klientų segmentuose**

Pirmąjį 2025 m. ketvirtį „Citadele“ bankas išlaikė stiprų augimą visuose pagrindiniuose finansavimo segmentuose. Naujai išduotų paskolų apimtys mažmeninės ir privačios bankininkystės segmentuose pasiekė 121 mln. eurų – 25 proc. daugiau nei tuo pačiu laikotarpiu pernai. Naujas finansavimas smulkiam ir vidutiniam verslui sudarė 145 mln. eurų – taip pat 25 proc. daugiau nei pernai. Stambiojo verslo įmonėms paskolinta 84 mln. eurų – 85 proc. daugiau nei tuo pačiu laikotarpiu pernai. Solidžią mažmeninės bankininkystės segmento finansavimo dalį, net 30 proc. visų būsto paskolų, sudarė žaliosios būsto paskolos –13,4 mln. eurų. Iki 2025 m. kovo 31 d.

„Citadele“ e. prekybos mokėjimų sprendimą „Klix“ įdiegė daugiau nei 3 200 prekybininkų. Platformą naudojo 492 000 registruotų vartotojų, iš kurių 187 000 buvo aktyvūs. Per pirmąjį 2025 m. ketvirtį „Klix“ įvykdė 6,1 mln. operacijų, kurių bendra vertė siekė 239,3 mln. eurų. Paslaugos „Atsiskaitymas dalimis“ apimtys padidėjo iki 10 mln. eurų, palyginti su 7,7 mln. eurų tuo pačiu laikotarpiu pernai. Tarp naujų „Klix“ klientų - viena didžiausių telekomunikacijų bendrovė Latvijoje.

**Klientų bazės augimas ir skaitmeninių sprendimų plėtra**

„Citadele“ bankas toliau stiprino savo pozicijas rinkoje, didindamas aktyvių klientų bazę. 2025 m. kovo 31 d. ji siekė 403 tūkst. klientų – 6,2 proc. daugiau nei 2024 m. pirmąjį ketvirtį. 88,9 proc. klientų aktyviai naudojosi skaitmeniniais kanalais. Aktyvių mobiliosios programėlės vartotojų skaičius augo 5,1 proc. ir pasiekė 272,9 tūkst. Nors dauguma skaitmeniniais kanalais besinaudojančių klientų teikia pirmenybę mobiliajai programėlei, kiti ir toliau naudojasi internetinės bankininkystės paslaugomis.

**Finansiniai rezultatai**

Pirmąjį 2025 m. ketvirtį „Citadele“ banko veiklos pajamos pasiekė 53,4 mln. eurų, o nuosavo kapitalo grąža (ROE) – 15 proc.

Banko bendras paskolų portfelis sudarė 3,366 mlrd. eurų, tai yra 3 proc. (92 mln. eurų) daugiau, palyginti su 2024 m. gruodžio 31 d. Paskolų ir indėlių santykis padidėjo iki 87 proc., palyginti su 81 proc. 2024 m. pabaigoje.

Banko klientų finansinė padėtis yra stabili, o paskolų portfelio kokybė išlieka stipri. 2025 m. kovo 31 d. duomenimis, negrąžintų paskolų (NPL) santykis buvo 2,3 proc., nepakitęs nuo 2024 m. pabaigos.

„Citadele“ indėlių bazė nuo 2024 m. pabaigos sumažėjo 4 proc. ir 2025 m. kovo 31 d. siekė 3,879 mlrd. eurų. Bankas išlaiko stiprius kapitalo ir likvidumo rodiklius: bendras kapitalo pakankamumo rodiklis (CAR) buvo 22,2 proc., 1 lygio rodiklis – 19,9 proc., o likvidumo padengimo rodiklis (LCR)– 185 proc.

**2025 m. pirmojo ketvirčio veiklos rodikliai:**

Veiklos pajamos: 53,4 mln. eurų

Grynasis pelnas: 21,5 mln. eurų

„Citadele“ banko bendras paskolų portfelis: 3,366 mlrd. eurų

Klientų indėliai: 3,879 mlrd. eurų